ccjk-artikkel+hoved



media type="file" key="Artikkel hoved.mp3" width="240" height="20"

Artikkel

Artikkel er en sjanger som vi skriver for å informere noen om noe, for å argumentere, for å fortelle om en hendelse eller for å skape forståelse om et emne. Det er veldig viktig at du som skriver,passer på at egne meninger og tanker ikke kommer med før i avslutningen. Her er det riktig å oppsummere, og hvis det passer komme med egne meninger. Vi kan finne artikler i aviser, på nett, i leksikon og i bøker. Det er veldig mange som skriver denne sjangeren på skolen. En av grunnene til dette er at en artikkel har klar inndeling i hva den skal inneholde. Det er en oversiktelig måte å skrive om et emne. Vi kan enkelt dele sjangeren artikkel inn i flere underkategorier som for eksempel fagartikkel, debattartikkel og nyhetsartikkel. Fagartikkel er en artikkel hvor den som skriver har valgt et faglig emne. I fagartikler er forfatteren først og fremst ute etter å informere, mens i andre artikler kan han eller hun være ute etter å argumentere eller diskutere. Før selve artikkelen begynner kan vi lese en ingress, hvor hovedpunktene i artikkelen kommer frem. Formen på en artikkel kan se ut som en fisk. Vi har hodet på fisken som er innledningen, og hvor vi kan se hva artikkelen kommer til å handle om. Kroppen til fisken er hoveddelen, og er der det meste skal skje. Det er også den største delen av fisken, og det samme skal hoveddelen være i artikkelen. I hoveddelen skal man trekke tråene videre fra indelingen, altså en fortsettelse. Om du skal skrive en debattartikkel er det viktig å argumentere. Det vil si at du skal komme med en påstand, ved å si at noe er slik eller at noe virker på den måten. Så er du nødt til å komme med argumenter, som sier noe om den påstanden du kom med. Enten du skal argumentere FOR at den er riktig, eller MOT at den er riktig. Når du skal argumentere for eller mot påstanden, holder det ikke alltid med dine egne tanker og ideer, ofte er du nødt til å finne noe som er skrevet (kilde) eller sagt av andre som støtter det du sier. Altså enten for eller mot det argumentet du har. En nyhetsartikkel er som navnet tilsier, en artikkel om noe som har skjedd. For å skrive en slik artikkel er det viktig å tenke på at saken kommer tydelig frem! I ingressen skal du beskrive hva som har skjedd og videre i hoveddelen kommer detaljene.

VGs Hjemmeside

Tønsbergs Blads Hjemmeside